Нехта дапамагае пуцёўкамі для дзяцей у летнікі, купляе пад заказ інструменты, набывае творы мастацтваў. Гэта значыць, нельга сказаць, што мецэнацтва ў сферы культуры адсутнічае ў нас “як клас”. Іншая справа, што партнёрства такое носіць, на мой погляд, характар збольшага спарадычны і не надта маштабны: сёння фабрыка выконвае і перавыконвае план, значыць, падтрымка будзе, заўтра паўсталі праблемы — прабачце. Ну а калі спусціцца на ўзровень устаноў культуры звычайных, то там аб дабрачыннасці амаль і не мараць. Таму з нейкага моманту я і перастаў цікавіцца глупствамі, накшталт: а хто ў вас лічыцца ў філантропах?..